16/02/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2010/6-0

Resolución de 26 de xaneiro de 2011, da Dirección Xeral de Industria, Enerxía e Minas, pola que se somete a información pública o proxecto de autorización administrativa da rede de distribución de gas natural no termo municipal de Fisterra (A Coruña), promovida pola empresa Gas Galicia SDG, S. A. (expediente IN627A 2010/6-0) Para os efectos previstos no artigo 73 da Lei 34/1998, de 7 de outubro, do sector de hidrocarburos, no artigo 78 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa: PETICIONARIO: Gas Galicia SDG, S. A., con enderezo para efectos de notificación na rúa Lisboa, s/n, edificio Área Central, local 31-HIJ, 15707 - Santiago de Compostela (A Coruña). ANTECEDENTES: Gas Galicia SDG, S. A. presentou, con data 8 de xullo de 2010, solicitude de autorización administrativa para a distribución de gas natural no termo municipal de Fisterra, acompañada do preceptivo proxecto. Ante esta solicitude, a Dirección Xeral de Industria, Enerxía e Minas resolveu, con data 13 de xullo de 2010, iniciar o trámite de competencia para o outorgamento de dita autorización administrativa, para os efectos previstos no artigo 5 do Decreto 62/2010, de 15 de abril. Dita resolución foi publicada no DOG de 5 de agosto de 2010 e durante o prazo establecido (30 días) non se presentaron outras solicitudes en concorrencia. En consecuencia, procede continuar co procedemento de outorgamento de autorización administrativa solicitada por Gas Galicia SDG, S. A. OBXECTO DA PETICIÓN: autorización administrativa para a distribución de gas natural no termo municipal de Fisterra (A Coruña), de conformidade co proxecto presentado para o efecto, titulado “Proxecto de autorización administrativa da rede de distribución de gas natural no termo municipal de Fisterra”. DESCRICIÓN DAS INSTALACIÓNS: A subministración de gas natural á localidade de Fisterra canalizarase dende a rede existente no concello de Corcubión. A rede de distribución proxectada, que aparece reflectida nos planos de planta de trazado incluídos no proxecto, está formada por: – Unha rede básica de distribución en rango MOP (máxima presión de operación) 2 < P ≤ 5 bar, que parte da rede de Corcubión e chega ás inmediacións do núcleo urbano de Fisterra. – E unha rede secundaria de distribución en rango MOP 0,1 < P ≤ 2 bar, constituída polas redes de menor diámetro (menor de 160 mm) que parten da rede básica cara aos distintos puntos de consumo. Esta rede deséñase en polietileno de alta densidade PE 100 SDR 17,6, de diámetro variable de 160 a 90 mm, segundo necesidades. A lonxitude prevista para a rede proxectada é da orde dos 15.789 metros, dos cales 12.843 corresponden á rede básica e 2.943 á rede secundaria. ÁREA DE AUTORIZACIÓN: a solicitude de autorización administrativa afecta ao termo municipal de Fisterra, na provincia da Coruña. ORZAMENTO: seiscentos oitenta mil catrocentos corenta euros con vinte e sete céntimos (680.440,27 €). O que se fai público para coñecemento xeral e para que todas aquelas persoas naturais ou xurídicas, que se consideren prexudicadas nos seus dereitos, podan presentar as súas alegacións no prazo de 20 días a partir da data de publicación desta resolución, podendo examinar o correspondente proxecto na Dirección Xeral de Industria, Enerxía e Minas, edificio administrativo San Caetano, en Santiago de Compostela, así como no Departamento Territorial da Coruña da Consellería de Economía e Industria, praza Luís Seoane, s/n. O director xeral de Industria, Enerxía e Minas Ángel Bernardo Tahoces